Na osnovu osnovu člana 61. stav (2) Zakona o upravi (¨Službeni glasnik BiH, br. 32/02, 102/09 i 72/17), člana 6. Instrukcije o postupku zaključivanja ugovora o djelu Ministarstva za ljudska prava i izbjeglice Bosne i Hercegovine broj: 01-02-2-1969-1/20 od 12. 10. 2020. godine, i zaključka sa 142. sjednice Vijeća ministara Bosne i Hercegovine od 15. 5. 2018. godine, Ministarstvo za ljudska prava i izbjeglice Bosne i Hercegovine objavljuje

**JAVNI POZIV**

**za prikupljanje prijava za angažman vanjskih saradnika u Izbjegličko-prihvatnom centru „Salakovac“ i Readmisionom centru u Mostaru za 2021. godinu**

Naručilac posla, Ministarstvo za ljudska prava i izbjeglice Bosne i Hercegovine (u daljnjem tekstu: Ministarstvo) poziva zainteresovane osobe, koje ispunjavaju uslove iz ovog poziva, na podnošenje prijava radi zaključivanja ugovora o djelu sa vanjskim saradnicima za rad u Izbjegličko-prihvatnom centru „Salakovac“ i Readmisionom centru u Mostaru.

Ugovori se zaključuju na period do 31. 12. 2021. godine, s mjestom rada u Izbjegličko-prihvatnom centru „Salakovac“ i Readmisionom centru u Mostaru (u daljem tekstu: Centar).

Potencijalni kandidati ne mogu biti državni službenici, zaposlenici, niti angažovani kao vanjski saradnici ili eksperti na drugim projektima.

Izabrani vanjski saradnik biti će angažovan u skladu sa opisima poslova kako slijedi:

1. **Radnik na obezbjeđenju u centru (1 izvršilaca)** obavlja poslove obezbjeđenja Centra, vrši najavu i prijem stranaka koje dolaze u Centar, vrši uvid u odobrenja za ulazak u Centar međunarodnih i domaćih NVO, obavještava nadređene o saznanjima o izvršenju krivičnih djela ili narušavanju javnog reda i mira u Centru i obavještava nadležnu policijsku upravu.

Kandidati trebaju ispunjavati sljedeće uslove:

* Državljanstvo BiH,
* SSS,
* najmanje 6 mjeseci radnog iskustva na istim ili sličnim poslovima,
* vozačka dozvola B kategorije,
* poželjno posjedovanje certifikata za fizičku zaštitu.

Ugovor sa izvršiocima posla se zaključuje sa Ministarstvom za ljudska prava i izbjeglice BiH. Naknade za vanjske saradnike u Izbjegličko-prihvatnom centru „Salakovac“ i Readmisionom centru u Mostaru finansiraju se iz sredstava UNHCR-a koja su osigurana kroz Podprojekat „Podrška izbjeglicama i drugim osobama od interesa u Bosni i Hercegovini“ za 2021. godinu.

**Prijave sa biografijom i dokumentima** kojima se dokazuje ispunjavanje uslova iz javnog poziva dostavljaju se putem pošte ili lično na adresu:

**Ministarstvu za ljudska prava i izbjeglice Bosne i Hercegovine**

**Trg BiH 1**

**71000 Sarajevo**

Sa naznakom: **„Za javni poziv za prikupljanje prijava za angažman vanjskih saradnika u Izbjegličko-prihvatnom centru „Salakovac“ i Readmisionom centru u Mostaru“.**

Prijave se dostavljaju u roku od 8 dana od dana objavljivanja na internet stranici [www.mhrr.gov.ba](http://www.mhrr.gov.ba).

Broj:

Sarajevo, 20. 1. 2021. godine

**MINISTAR**

**Miloš Lučić**